tartuNLP/wikipedia-smugri-20251201 huggingface dataset:
Jack McLoughlin

Jack Alan McLoughlin (s. 1. helmikuuta 1995) on australialainen uimari, joka on erikoistunut vapaauintiin. Hän on olympiamitalisti ja viestiuinnin maailmanmestari.
McLoughlin saavutti kesälle 2021 siirretyissä Tokion olympialaisissa hopeaa 400 metrin vapaauinnissa ajalla 3.43,52, jolla hän hävisi kultaa voittaneelle tunisialaiselle Ahmed Hafnaouille 0,16 sekuntia. Hän voitti 4 × 200 metrin vapaauintiviestin maailmanmestaruuden Gwangjussa 2019. Gold Coastin Kansainyhteisön kisoissa 2018 hän saavutti kultaa 1 500 metrin ja hopeaa 400 metrin vapaauinnissa. Saman vuoden Tyynenmeren-mestaruuskilpailuissa hän sai kultaa 400 ja pronssia 800 metrin vapaauinnissa. Nuorten MM-kilpailuissa hän saavutti hopeaa 4 × 200 metrin vapaauintiviestissä 2013.
McLoughlinin pitkän radan vapaauintiennätyksiä ovat 200 metrillä 1.46,80, 400 metrillä 3.43,27 ja 800 metrillä 7.42,51, kaikki kesäkuulta 2021, sekä 1 500 metrillä 14.47,09 Kansainyhteisön kisoista 2018.
Walther Klemm

Walther Klemm (18. kesäkuuta 1883 Karlsbad – 11. elokuuta 1957 Weimar) oli saksalainen taidemaalari ja olympiamitalisti. Hän osallistui vuoden 1928 Amsterdamin olympialaisiin, joissa hän voitti pronssia maalauksissa teoksellaan "Patineurs" ("Luistelu"). Klemm palkittiin Nordgau-Kulturpreis -palkinnolla visuaalisessa taiteessa vuonna 1953.
Ilmatar Energy

Ilmatar Energy on Pohjoismaissa toimiva ranskalaisen Omnes-pääomasijoittajan hallinnoimien rahastojen pääomistama energiayhtiö. Omistajiin kuuluu myös konsernin johtoa ja työntekijöitä. Ilmatar on uusiutuvan energian (tuulivoima, aurinkovoima) kehittäjä, rakennuttaja ja omistaja. Ilmatar käy kauppaa tuottamansa uusiutuvan sähkön osalta pohjoismaisessa sähköpörssissä Nord Poolissa ja solmii myös niin sanottuja pitkäaikaisia sähkönostosopimuksia (PPA-sopimuksia) suuryritysten kanssa. Ilmattaren aurinko- ja tuulivoimapuistot ovat yhtiön omistamia jopa koko niiden elinkaaren ajan.
Yhtiö myy sähköä yrityksille ja sähköpörssissä tapahtuvalla kaupankäynnillä. Maaliskuussa 2023 Ilmatar Energy ilmoitti, että kaikki sen sähkösopimusasiakkaat siirtyvät Väreen asiakkaiksi 1.5.2023 alkaen, jos kilpailu- ja kuluttajavirasto hyväksyy kaupan.
Aurinkovoima- ja tuulivoimapuistoja.
Ilmattaren verkkosivuilla on listattuna vuonna 2025 yhteensä yli 100 aurinko- ja tuulivoimahanketta sekä energiavarastohanketta. 
Ilmattaren toiminnassa olevat aurinkovoimapuistot:
Ilmattaren toiminnassa olevat tuulivoimapuistot:
Ilmatar on rakentanut tai operoi seuraavia tuulivoimapuistoja:
Yhtiöllä on rakentamassa seuraavia tuulivoimapuistoja:
Elvis Forde

Elvis Forde (s. 18. marraskuuta 1959) on barbadoslainen entinen pikajuoksija, jonka päämatka oli 400 metrin juoksu. Hän osallistui 1984 Los Angelesin olympiakisojen 400 metrin kilpailuun, jossa selvisi välieriin maansa ennätysajalla 45,32. Tulos oli Barbadosin ennätys aina vuoteen 2019 asti. Forde oli mukana myös maansa 4x400 metrin viestijoukkueessa, joka sijoittui loppukilpailussa kuudenneksi.
1987 Forde juoksi neljänneksi Yhdysvaltain Indianapolisissa Pan-American Gamesien 400 metrin juoksussa jääden ennätyksestään 24 sadasosan päähän.
Soulin olympialaisisten avajaisissa 1988 Forde toimi joukkueensa lipunkantajana.
Urheilu-uransa jälkeen Forde on toiminut yleisurheiluvalmentajana Yhdysvalloissa muiden muassa Illinoisin valtion yliopistossa sekä Pennsylvanian Temple-yliopistossa.
Herman Groman

Herman Charles Groman (18. elokuuta 1882 – 23. heinäkuuta 1954) oli yhdysvaltalainen pikajuoksija, jonka päämatka oli 400 metrin juoksu. Hän osallistui vuoden 1904 olympialaisiin voittaen siellä pronssimitalin 400 metrillä.
Urheilu-uransa ohessa hän opiskeli Yalen yliopistossa valmistuen Rush Medical Collegesta. Myöhemmin hän asui Indianan Hammondissa.
Everyday porrada

Everyday porrada on Asteen albumi, joka julkaistiin 6. marraskuuta 2020.
William Shatnerin filmografia

Tämä on William Shatnerin filmografia.
9½ viikkoa

9 ½ viikkoa ("9 1⁄2 Weeks") on vuoden 1986 amerikkalainen eroottinen romanttinen draamaelokuva, jonka on ohjannut Adrian Lyne ja käsikirjoitus Sarah Kernochan, Zalman King ja Patricia Louisianna Knop. Elokuva perustuu itävaltalaisen amerikkalaisen kirjailijan Ingeborg Dayn 1978 samannimiseen muistelmaan. Pääosissa Kim Basinger (roolihahmo Elizabeth McGraw) ja Mickey Rourke (John Gray). McGraw on New Yorkin taidegallerian työntekijä, jolla on lyhyt mutta intensiivinen suhde salaperäisen Wall Streetin välittäjän kanssa. Elokuvan musiikin sävelsi Jack Nitzsche.
Takagi

Takagi () on kyläkunta Japanin Naganon prefektuurissa. Sen asukasluku on 5 977, pinta-ala 66,61 neliökilometriä ja väestötiheys 89,73 asukasta neliökilometrillä.
Väestönkehitys.
Lähde: 
Ilmasto.
Takagissa kuumin kuukausi on elokuu, jolloin keskimääräinen ylin lämpötila yltää 27,4 asteeseen. Keskimääräinen lämpötila on 23 celsiusastetta. Kylmin kuukausi on tammikuu, jolloin keskimääräinen alin lämpötila on -5,1 astetta ja keskilämpötila -1,5 astetta. Sadannaltaan ja ilmankosteudeltaan kostein kuukausi on heinäkuu (sadanta 245 mm, ilmankosteus 83%). Sadepäiviä on eniten heinä- ja elokuussa, 14.
Takamori (Nagano)

Takamori () on maaseutukaupunki Japanin Naganon prefektuurissa. Siellä asuu 12 814 asukasta, sen pinta-ala on 45,36 neliökilometriä ja väestötiheys 282,5 asukasta neliökilometrillä. Vuosina 2015-2020 väkiluku laski 0,41 prosentilla.
Väestönkehitys.
Lähde:
Tenryū

Tenryū () on kyläkunta Naganon prefektuurissa, Japanissa. Siellä asuu 1 175 asukasta, sen väestötiheys on 10,74 asukasta neliökilometrillä ja pinta-ala on 109,4 neliökilometriä. Väestö laski vuosina 2015-2020 kolmella prosentilla.
Väestönkehitys.
Lähde:
Datafikaatio

Datafikaatio kuvaa kehitystä, jossa nykyisissä digitaalisissa yhteiskunnissa yhä moninaisemmista ihmisen toiminnoista muodostuu dataa, ja jossa datan ja siitä jalostettavan informaation merkitys korostuu. Digitalisaation laajentuessa eri yhteiskunnan alueille datafikaatio saattaa jatkuvasti enemmän ja uudenlaista informaatiota mitattavaan muotoon. Datafikaation käsitteen tekivät nykymerkityksessään tunnetuksi Kenneth Cukier ja Viktor Mayer-Schönberger "Foreign Affairs" -lehdessä vuonna 2013 julkaistussa artikkelissaan The Rise of Big Data. Datafikaation merkitys on korostunut erityisesti big datan ja ennakoivan analytiikan mahdollistavien laskennallisten menetelmien ansioista.
Keskeistä datafikaation kiihtymiselle on ollut nopea teknologinen kehitys ja erityisesti web 2.0 nimellä tunnettu vaihe internetin historiassa. Datafikaatio linkittyy vahvasti sosiaalisen median alustoihin ja niiden tuomiin mahdollisuuksiin kerätä, tallentaa ja hyödyntää käyttäjien toiminnoista syntyvää dataa. 
Alustataloudessa datasta on tullut arvokasta kauppatavaraa, puhutaan jopa uudesta öljystä. Data on globaalien teknologia- ja datayritysten hallinnassa, mikä on nostanut kriittistä keskustelua aiheesta. Datafikaatio ja alustoituminen vaikuttavat yhteiskunnan eri sektoreilla sekä käytäntöihin että sisältöihin. Datafikaatio muuttaa esimerkiksi mediakenttää ja journalismia, politiikkaa, koulutusta ja pankki- ja finanssialaa. 
Datafikaatiosta käytetään myös termiä dataistuminen.
Negrosinkaljuselkä

Negrosinkaljuselkä ("Dobsonia chapmani") on hedelmälepakoiden heimoon kuuluva äärimmäisen uhanalainen lepakkolaji.
Se on isokokoinen laji, jota tavataan ainoastaan Filippiineillä, Cebu- ja Negros-saarilla. Negrosinkaljuselkää ei ole nähty vuoden 2003 jälkeen, joten on mahdollista että se on jo kuollut sukupuuttoon. Sen harvinaistumiseen ovat vaikuttaneet elinympäristön häviäminen sekä metsästys ravinnoksi. Negrosin saarella on jäljellä enää neljä prosenttia alkuperäisistä metsistä. Cebulla metsiä on raivattu viljelysmaaksi sekä kupari- ja kultakaivosten tieltä. Molemmilla saarilla luolissa, jotka ovat olleet lepakoiden pesimäpaikkoja, kulkee nyt lepakonmetsästäjiä ja guanonkerääjiä.
Basil Spalding de Garmendia

Basil Spalding de Garmendia (28. helmikuuta 1860 – 9. marraskuuta 1932) oli yhdysvaltalainen tennispelaaja vuoden 1900 kesäolympialaisissa.
Spalding de Garmendia syntyi varakkaaseen perheeseen Yhdysvaltain Baltimoressa, Marylandissa, mutta vietti suuren osan elämästään Ranskassa. Hänellä oli aikaisempaa kokemusta mailapeleistä, joten vuonna 1900 hän Ranskassa ollessaan päätti kokeilla tennistä. Samana vuonna hän osallistui olympialaisten nelinpeliin ranskalaisen tennispelaajan Max Décugisin kanssa. He selviytyivät loppukilpailuun, mutta eivät pärjänneet brittiläisille veljeksille Lawrence Dohertylle ja Reginald Dohertylle, vaan sijoittuivat hopealle. Spalding de Garmendia osallistui samoissa kisoissa myös kaksinpeliin, jossa hän sijoittui viidenneksi häviten turnauksen alkuvaiheessa Dohertyn veljeksistä nuoremmalle, Lawrencelle.
Muuta.
Perheen rikkauden vuoksi Spalding de Garmendian ei tarvinnut koskaan työskennellä, mutta hän toimi ensimmäisen maailmansodan aikana erityislähettiläänä Yhdysvaltain Pariisin -suurlähetystössä.
Juuan kirkonkylä

Juuan kirkonkylä on Juuan kunnan keskustaajama, joka sijaitsee Pohjois-Karjalan luoteisosassa. Kirkonkylän läpi virtaa Juukajoki, joka laskee Pieliseen kirkonkylän kaakkoispuolella. Joensuun ja Kajaanin välinen maantie kulkee kirkonkylän itäpuolitse.
Juuka esiintyy varhaisissa kirjallisissa aineistoissa ruotsinkielisellä nimellä (Juga) seuraavasti: "Juga" (1590, 1618), "Juga By" (1631). Paikannimi on todennäköisesti lähtöisin saamen ’jokea’ merkitsevästä sanasta, erityisesti inarinsaamen nimimuodosta "juuhâ" (pohjoissaameksi "johka").
Juuka muodosti rukoushuonekunnan vuonna 1741, ja eriytyi omaksi seurakunnakseen Pielisjärvestä vuonna 1873.
Tilastokeskuksen taajama-aluerajauksen mukaan Juuan kirkonkylän pinta-ala oli 6,76 neliökilometriä ja väkiluku 2 106 vuoden 2019 lopussa. Tilastollinen taajamarajaus voi poiketa virallisesta kunnan tai kunnanosien rajauksesta.
Kolikkoinmäen työläiskotimuseo

Kolikkoinmäen työläiskotimuseo on Suonenjoen Iisveden 1920-luvulta peräisin olevalla, sahatyöväen rakentamalla asuinalueella sijaitseva talomuseo. Savon Pispalaksikin kutsutulla Kolikkoinmäen puutalomiljössä sijaitsevassa talossa ja sen pihapiirissä toimivaa museota ylläpitää Suonenjoen kaupunki. Museo on avoimena kesäisin, tyypillisesti heinäkuun seutuvilla. 
Museona toimii Olli Pöyhönen rakentama hirsirunkoinen talo, joka nousi hänen vuonna 1924 ostamalleen 1 100 neliömetrin tontille. Talossa oli aluksi tupa ja kamari. Myöhemmin rakennettiin hellahuone, eteinen ja parihuoneet kuisteineen. Lisähuoneilla hankittiin vuokratuloja. Museorakennus on sisutettu 1950-luvun tyyliseksi. 
Museo ja koko Kolikkoinmäen puutaloalue muodostaa osan Museoviraston Valtakunnallisesti merkittäväksi luokittelemaa rakennettua kulttuuriympäristöä "Iisveden tehdas- ja rautatieasemaympäristö".
Rääkiseilipaatti

Rääkiseilipaatti on Selkämeren rannikolla Satakunnassa valmistettu purjevenemalli, jota käytettiin silakan ajoverkkopyyntiin. Veneen nimi juontaa ajoverkkokalastusta tarkoittavasta sanasta ”rääki” tai ”rääkki”. Venetyyppi syntyi 1800-luvun puolivälin jälkeen, kun seudulle muutti Ahvenanmaalta saapuneita kalastajia, jotka toivat mukanaan ajoverkkokalastuksen.
Rääkiseilipaatit olivat puurakenteisia vajaan 10 metrin pituisia kolmimastoisia purjeveneitä, joiden pituus oli noin kolmasosa sen pituudesta. Rääkiseilipaatteja oli mahdollista myös soutaa. Veneiden mallit vaihtelivat hieman alueittain. Esimerkiksi Luvialla valmistettujen veneiden erityispiirteitä olivat pyöreä ja kantava keula sekä matala runko.
Venemoottorien yleistyessä 1920-luvulla rääkiseilipaatit muuttuivat vähitellen rääkimoottoripaateiksi, joiden peräpäässä oli moottoria suojaava konekoppi. Rääkimoottoripaatit puolestaan jäivät käytöstä 1960-luvulla markkinoille tulleiden lasikuituveneiden yleistymisen myötä.
Gabrielle Thomas

Gabrielle "Gabby" Thomas (s. 7. joulukuuta 1996) on yhdysvaltalainen yleisurheilija, joka kilpailee pikajuoksuissa. Hän voitti kolme kultamitalia Pariisin olympialaisissa 2024.
Thomas saavutti vuodelle 2021 siirretyissä Tokion olympialaisissa pronssia 200 metrin juoksussa ajalla 21,87 ja hopeaa 4 × 100 metrin viestissä. Runsas kuukausi aiemmin hän juoksi Yhdysvaltain olympiakarsinnoissa 200 metrillä ajan 21,61, jolla hän nousi siinä vaiheessa maailman kaikkien aikojen tilastossa toiseksi. Hän sijoittui olympiakarsintojen 100 metrillä viidenneksi ajalla 11,15 juostuaan välierissä myötätuulessa ajan 10,95 ja alkuerissä tilastokelpoisen ennätyksensä 11,00.
Thomas saavutti Budapestin MM-kilpailuissa 2023 hopeaa 200 metrillä ajalla 21,81 sekä juoksi kolmannen osuuden kultaa voittaneessa Yhdysvaltojen pikaviestijoukkueessa. Pariisin olympialaisissa 2024 hän voitti kultaa 200 metrillä ajalla 21,83 sekä 4 × 100 ja 4 × 400 metrin viesteissä, joissa kummassakin hän juoksi kolmannen osuuden. Aiemmin samana vuonna hän voitti molemmissa viesteissä kultaa World Athletics Relays -kilpailuissa.
Thomas on voittanut Yhdysvaltain mestaruuden 200 metrillä vuosina 2021, 2023, jolloin juoksi voimassa olevan ennätyksensä 21,60, ja 2024. Hän on voittanut Timanttiliigan osakilpailun Lausannessa vuosina 2018 ja 2019, Dohassa vuonna 2022, Pariisissa 2023 ja Lontoossa 2024.
Bir Ali

Bir Ali on kaupunki Jemenin rannikolla Šabwan maakunnassa. Sen vieressä sijaitsevat muinaisen Qanan satamakaupungin rauniot. Nykyisin paikka on sisämaasta tulevan öljyputken päätepiste.
Maantiede.
Bir Ali sijaitsee Jemenin rannikolla Šabwan maakunnan eteläosassa noin 240 kilometriä Adenin kaupungista itään.
Kaupunki on suojaisella pienellä lahdella. Ympärillä on useita pieniä tuliperäisiä saaria ja lounaassa sijaitsee Hisn al-Ghurabin pieni vuori. 
Historia.
Nykyisen Bir Alin kylän vieressä sijaitsi Qanan vanha satama. Paikalta löydetyt rauniot yhdistettiin muinaiseen Qanaan ensimmäisen kerran vuonna 1834. Qanan rauniot koostuvat Hisn al-Ghurabin kukkulalla sijaitsevasta linnoituksesta sekä asutuksesta sen alapuolella. Paikka on peräisin ilmeisesti ensimmäiseltä vuosisadalta ajanlaskun alun jälkeen. Qana oli aikanaan Hadramautin tärkein satama ja Hadramaut tunnettiin puolestaan erityisesti frankinsensin tuotantoalueena. Qanasta frankinsensia vietiin maitse Maribin kautta kulkevia reittejä pitkin Välimeren alueelle.
Myöhemmin Bir Ali oli pieni kalastajakylä. Sen merkitys kasvoi kuitenkin huomattavasti 1980-luvulla. Vuonna 1987 Bir Alista päätettiin tehdä Etelä-Jemenin Šabwan öljykentältä saapuvan öljyputken päätepiste. Rakennustyöt paikalla valmistuivat vuonna 1991.
Talous.
Šabwa on Jemenin kolmanneksi suurin öljyntuotantoalue. Bir Aliin tulevan öljyputken pituus on 207 kilometriä ja kapasiteetti 135 000 tynnyriä päivässä. Bir Alin satamassa on viisi öljysäiliötä, joiden kapasiteetti yhteensä on 630 000 tynnyriä. Jemeniläiset sijoittajat ovat pyrkineet myös kehittämään paikallista matkailualaa.
Jasmine Camacho-Quinn

Jasmine Camacho-Quinn (s. 21. elokuuta 1996) on puertoricolainen yleisurheilija, joka on voittanut 100 metrin aitajuoksussa olympiakultaa ja -pronssia sekä kaksi MM-mitalia.
Camacho-Quinn voitti vuodelle 2021 siirretyissä Tokion olympialaisissa kultaa 100 metrin aitajuoksussa ajalla 12,37. Välierässä hän juoksi Puerto Ricon ennätyksen 12,26, jolla hän nousi kaikkien aikojen maailmantilastossa jaetulle neljännelle sijalle. Aiemmilta kausilta hänen paras tuloksensa oli vuonna 2018 juostu 12,40. Eugenen MM-kilpailuissa 2022 hän voitti pronssia tuulituloksella 12,23. Budapestin MM-kilpailuissa 2023 hän saavutti hopeaa ajalla 12,44. Pariisin olympialaisissa 2024 hän sai pronssia ajalla 12,36.
Camacho-Quinn on voittanut Timanttiliigan osakilpailun Firenzessä kesäkuussa 2021 ajalla 12,38, Eugenessa, Roomassa, Tukholmassa, Chorzówissa, Lausannessa ja Brysselissä 2022, Dohassa ja Lausannessa 2023 sekä Xiamenissa, Suzhoussa, Lausannessa, Zürichissä ja Brysselissä 2024. Hän on voittanut NCAA:n mestaruuden 100 metrin aitajuoksussa vuosina 2016 ja 2018 sekä 4 × 100 metrin viestijuoksussa vuonna 2017. Keski-Amerikan ja Karibian kisoissa hän on voittanut kultaa 100 metrin aitajuoksussa 2023.
Wind

Wind on englanninkielinen topografinen sukunimi henkilölle, joka asui polun, kujan tai tien lähellä. Se on suosituin Koillis-Englannissa, erityisesti Newcastle upon Tynessa ja Sunderlandissa. Sukunimi on kuitenkin suosittu myös Alankomaissa ja Tanskassa. Sukunimellä on useita oikeinkirjoitusmuotoja, kuten Waind, Wind, Wynd, Wain ja Wean.
Alkuperät.
Wind on peräisin ajalta ennen 700-luvun vanhaa englantilaista "gewindia". Se kuvaa henkilöä, joka asui erityisen tuulisella alueella, kuten Koillis -Englannissa, tai "mutkaisella" (winding) tiellä. Keskiajalla tuuleen viittaava nimi annettiin mahdollisesti juoksijalle tai sanansaattajalle.
Sukunimi Wind löydettiin ensimmäisen kerran Lancashiresta, seremoniallisesta kreivikunnasta Luoteis -Englannissa, Windlesta Hardshawin kanssa, kunta, Prescotin seurakunnassa ja liitossa, sadassa West Derby. "Ennen Johanneksen valtakautta Windhull antoi nimen perheelle, josta Edusa, Alan de Windhullin leski, joka sai tältä kuninkaalta kutsun dowerilleen Alan de Windhullia, entisen poikaa vastaan."
Ilmaantuvuus, esiintymistiheys ja sijoitus alueella.
Forebears.io: n mukaan Wind sukunimen esiintyvyys on suurin Yhdysvalloissa ja sen jälkeen Saksassa, Alankomaissa ja Tanskassa.
Karl Emil Blåfield

Karl Emil Blåfield (29. syyskuuta 1860 Helsinki – 2. huhtikuuta 1897 Pälkäne) oli suomalainen maanviljelijä ja valtiopäivämies.
Blåfieldin vanhemmat olivat laamanni Berndt Gustaf Emil Blåfield ja Anna Aurora Karolina Blåfield. Kihlakunnantuomari Valfrid August Vilhelm Blåfield oli hänen veljensä. Blåfield tuli ylioppilaaksi Helsingissä 1880. Hän oli aatelissäädyssä edustaja valtiopäivillä 1877–1878.
Karl Anders Herman Boije af Gennäs

Karl Anders Herman Boije af Gennäs (29. syyskuuta 1837 Mäntsälä – 23. marraskuuta 1905 Loviisa) oli suomalainen tilanomistaja ja valtiopäivämies.
Boijen vanhemmat olivat Herman August Boije ja Adolfina Albertina Adlercreutz ja puolisot vuodesta 1866 Agnes Rosalie Fredrika Brodin, vuodesta 1879 Julia Lovisa Constance Lindberg ja vuodesta 1903 Maria Simolin. Boije oli Ratulan kartanon isäntä Artjärvellä ja Lumnäsin kartanon omistaja Lapinjärvellä. Hän oli aatelissäädyssä edustaja valtiopäivillä 1877–1878.
HMS Clematis (1915)

HMS Clematis oli Britannian kuninkaallisen laivaston Azalea-luokan miinanraivaussluuppi ensimmäisessä maailmansodassa.
Valmistus.
Alus tilattiin Greenock and Grangemouth Dockyard Companyltä Grangemouthista, missä köli laskettiin telakkanumerolla 373. Alus laskettiin vesille 29. heinäkuuta 1915 ja valmistui lokakuussa.
Palvelus.
Alus myytiin romutettavaksi 5. helmikuuta 1931.
Bent Melchior

Bent Melchior (24. kesäkuuta 1929 Beuthen – 28. heinäkuuta 2021) oli tanskalainen rabbi, joka toimi maansa päärabbina vuosina 1969–1996. Hän lukeutui myös Humanity in Action -ihmisoikeusjärjestön Tanskan paikallisosaston perustajiin. 
Melchiorin isä Marcus Melchior pakeni kansallissosialismia Tanskaan vuonna 1933. Siellä hän oli keskeisessä asemassa juutalaisten evakuoinnissa Ruotsiin. Marcus Melchior palasi perheineen Tanskaan vuonna 1945 ja toimi Tanskan päärabbina vuosina 1947–1969. Isänsä kuoltua Bent Melchior peri hänen asemansa maansa päärabbina. Vuonna 1972 Melchior vaati Tanskan hallitusta kutsumaan lähettiläänsä takaisin arabimaista vastineena Münchenin verilöylylle. Hänen aloitteensa ei ollut juutalaisyhteisön keskuudessa yksimielinen, minkä seurauksena hän uhkasi erota, jos enemmistö ei tukisi häntä.
Melchior sai vaimonsa kanssa neljä poikaa, joihin lukeutuu israelilainen poliitikko ja rabbi Michael Melchior sekä Tanskan päärabbi Yair Melchior.
HMS Heliotrope (1915)

HMS Heliotrope (viirinumerot T37 ja T41) oli Britannian kuninkaallisen laivaston Azalea-luokan miinanraivaussluuppi ensimmäisessä maailmansodassa.
Valmistus.
Alus tilattiin Lobnitz and Companyltä Renfrew'stä, joka laski kölin West Yardilla telakkanumerolla 805. Alus laskettiin vesille 10. syyskuuta 1915 ja valmistui lokakuussa.
Palvelus.
Alus myytiin 7. tammikuuta 1935 Metal Industriesille romutettavaksi ja romutettiin Charlestownissa.
Nokia 6310 (2021)

Nokia 6310 on HMD Globalin 27. heinäkuuta 2021 esittelemä matkapuhelin, joka tulee Suomessa myyntiin 4. syyskuuta 59 euron suositushinnalla. Puhelimessa on Series 30+ -käyttöjärjestelmä, 2,4 tuuman näyttö ja 16 megatavua tallennustilaa. Tallennustila on laajennettavissa microSD-kortilla. Akun kapasiteetti on 1 150 milliampeerituntia ja kameran tarkkuus 0,3 megapikseliä.
Tero Ylitalo

Tero Juhani Ylitalo (s. 30. huhtikuuta 1968 Ilmajoki) on suomalainen kenraalimajuri. Hän on toiminut Puolustusvoimien logistiikkalaitoksen johtajana vuodesta 2024.
Ylitalo suoritti Kadettikoulun vuosina 1989–1992. Hän on toiminut urallaan muun muassa Pääesikunnan suunnittelupäällikkönä 2023–2024, Maavoimien operaatiopäällikkönä 2021–2022, Panssariprikaatin komentajana 2019–2021, Pääesikunnan suunnitteluosaston strategisen suunnittelun sektorijohtajana 2017–2019 ja Rovaniemen ilmatorjuntapatteriston komentajana 2013–2015.
Asko Lehtonen (professori)

Asko Lehtonen (s. 6. syyskuuta 1945 Turku ) on suomalainen oikeustieteen professori emeritus. Lehtonen on oikeustieteen tohtori ja varatuomari sekä rikosoikeuden dosentti. Lehtosen vaimo on Ulla Lehtonen o.s. Ahlgren, ja Petri Lehtonen ja Kristo Lehtonen ovat heidän poikansa.
Koulutus ja ura.
Lehtonen kirjoitti ylioppilaaksi Turun lyseosta valmistui Turun yliopistosta oikeustieteen kandidaatiksi 1966, oikeustieteen lisensiaatiksi vuonna 1970 ja oikeustieteen tohtoriksi vuonna 1973. 
Lehtonen on toiminut urallaan päätoimisesti assistenttina, notaarina, apulaisprofessorina, kihlakunnantuomarina, henkikirjoittajana, oikeusneuvosmiehenä, professorina ja emeritusprofessorina Turun yliopistossa, Piikkiön tuomiokunnassa, Maskun kihlakunnassa ja Rauman raastuvanoikeudessa ja maistraatissa sekä Lapin yliopistossa ja Vaasan yliopistossa.
Lehtosen sivutoimia on ollut muun muassa verolautakunnan ja tutkijalautakunnan kunnanasiamies, vero- ja perintölautakunnan valtionasiamies, asiantuntija rikoslain kokonaisuudistusta valmistelevassa hankkeessa, Asuntokiinteistöliiton konsultoiva lakimies sekä Turun yliopiston rikosoikeuden dosentti ja Vaasan yliopiston talousoikeuden laitoksen johtaja.
Tutkimusalat.
Lehtonen on tutkijana poikkeuksellisen laaja-alainen. Hänen erikoisalansa ovat IT-oikeus, teknologia, tietosuoja; kirjanpito ja tilintarkastus; rikosasiain oikeudenkäynnit; perus- ja ihmisoikeudet; rikosoikeus; verotus; hallintoasiain oikeudenkäynnit; perheoikeus ja immateriaalioikeus. 
Luottamustoimet ja kunnianosoitukset.
Lehtonen on ollut Turun yliopiston oikeustieteellisen tiedekunnan tiedekuntaneuvoston jäsen 1974-1980, Julkisoikeuden laitosneuvoston jäsen 1981-1985, Oikeustieteellisen tiedekunnan tiedekuntaneuvoston jäsen 1985-1986, hallituksen jäsen 1985-1986 ja laskentakeskuksen johtokunnan jäsen 1988-1993. Vaasan yliopistossa hän on ollut laskentakeskuksen johtokunnan jäsen 1993-1997, kauppatieteellisen tiedekunnan tiedekuntaneuvoston jäsen 2002-2006, teknisen viestinnän ja tietotekniikkaoikeuden maisteriohjelman johtokunnan puheenjohtaja 2004-2007, opetushenkilökunnan arviointiryhmän jäsen professorien edustajana 2008-2013, yliopistokollegion jäsen 2010-2013 sekä Vaasan yliopiston osaston puheenjohtaja 2000-2011. Lehtonen oli Professoriliitto ry Liiton vastuuston jäsen 1999-2014. 
Lehtoselle on myönnetty Suomen Valkoisen Ruusun 1. luokan ritarimerkki 6.12.2012.
Xiaomi Mi 10 Lite

Xiaomi Mi 10 Lite on Xiaomin 25. toukokuuta 2020 julkaisema älypuhelin, jossa on esiasennettuna Android 10 Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi 10 Lite -älypuhelimessa on 6,6-tuumainen täysteräväpiirtonäyttö 20:9-kuvasuhteella.
Fyysiset osat.
Laitteesta löytyy 2,4 gigahertsin kahdeksanydinsuoritin. Laitteessa on 6 gigatavua RAM-muistia ja 64 gigatavua sisäistä muistia.
Kamerat ja multimedia.
Laitteessa on neljä takakameraa. Pääkameran tarkkuus on 48 megapikseliä, toinen kamera on 8 megapikseliä (ultralaajakulmakamera), kolmas kamera on 5 megapikseliä (makrokamera) ja neljäs kamera on 2 megapikseliä (syvyystietokamera). Etukameran tarkkuus on 16 megapikseliä.
Videokuvaus voidaan tehdä 2160p (4K) -resoluutiolla 30 fps, 1080p (täysteräväpiirto) -resoluutiolla 120 fps sekä 720p (teräväpiirto) -resoluutiolla 960 fps (hidastettu videokuva).
Ohjelmisto.
Julkaisuhetkellä laitteessa oli esiasennettuna Android 10 Xiaomin MIUI-käyttöliittymällä.
Sada Abe

Sada Abe (, 28. toukokuuta 1905 – vuoden 1971 jälkeen) oli japanilainen prostitoitu geisha. Sada Abe murhasi toukokuussa 1936 rakastajansa Kichizō Ishidan hypoksifilialla. Murhan jälkeen Sada Abe oli leikannut Ishidan siittimen ja kivekset irti, ja piiloittanut ne kimonoonsa. Sada Abe tuomittiin lopulta vankilaan, josta hänet vapautettiin viiden vuoden vankeustuomion jälkeen.
Sada Abe syntyi 28. toukokuuta 1905 Tokiossa Chiyodan Kandassa. Abe aloitti prostitoituna työskentelyn Osakan Tobitan alueella, mutta sai pian huonon maineen. Hän varasti asiakkailta rahaa ja yritti poistua alueelta useita kertoja, siinä kuitenkin onnistumatta. Abe vaihtoi ammatteja usein, mutta palasi lopulta aina prostitoiduksi. Kichizō Ishidaan hän tutustui ravintolassa Tokiossa. Murhan jälkeen hän toimi kirjailijana. Murhasta on tehty elokuvia ja kirjoja, tunnetuin niistä on elokuva "Aistien valtakunta" (1976). 
Murha.
Noin kello 2.00 18. toukokuuta 1936, kun Ishida nukkui, Abe kuristi hänet kuoliaaksi. Abe kommentoi myöhemmin poliiseille tunteneensa olonsa rauhalliseksi murhan jälkeen. Muutaman tunnin kuluttua Abe leikkasi keittiöveitsellä Ishidan kivekset ja siittimen ja kätki ne sanomalehtiin. Abe piti niitä hallussaan kolme päivää, eli pidätykseen saakka.
Väinö Olavi Partanen

Väinö Olavi Partanen (27. toukokuuta 1928 Antrea – 23. lokakuuta 1969 HMCS Kootenay, Englannin kanaali) oli suomalainen Kanadan merivoimien sotilas. Hän oli yksi yhdeksästä merimiehestä, jotka kuolivat räjähdyksen ja tulipalon seurauksena HMCS Kootenaylla.
Riemuralli

Riemuralli on Joel Hallikaisen studioalbumi vuodelta 2011. Albumi edustaa tyylilajiltaan lastenmusiikkia ja se on Hallikaisen toinen omalla nimellään julkaisema lastenmusiikkialbumi, ilman Taikuri Telmus -hahmoa. Albumin alaotsikko on ”18 iloista lastenrallia”.
Kappaleet.
Kaikki kappaleet kirjoittanut Joel Hallikainen. Sovitukset ja orkesterin johto Jouni Lehtonen.
Toyooka (Nagano)

Toyooka () on kyläkunta Japanin Naganon prefektuurissa. Siellä asuu 6 430 asukasta, sen väestötiheys on 83,73 asukasta neliökilometrillä ja pinta-ala 76,79 neliökilometriä. Väkiluku laski vuosina 2015-2020 puolella prosentilla.
Väestönkehitys.
Lähde:
Urugi

Urugi () on kyläkunta Japanin Naganon prefektuurissa. Siellä asuu 549 asukasta, kyläkunnan pinta-ala on 43,43 neliökilometriä ja väestötiheys 12,64 asukasta neliökilometrillä. Vuosina 2015-2020 väestö laski 26 asukkaalla, eli lähes prosentilla.
Väestönkehitys.
Lähde:
Suodenniemen kotiseutumuseo

Suodenniemen kotiseutumuseo on Sastamalan Suodenniemellä toimiva kotiseutumuseo, joka on perustettu vuonna 1950. Se sijaitsee Pohjakylän Koippurinmäellä Suodenniemen kirkon vieressä. Museon päärakennus on satakuntalainen paritupa, jonka ohella alueella sijaitsee riihi, aitta ja tuulimylly. Perusnäyttelyn lisäksi museolla on vaihtuvia näyttelyita ja sen pihamaalla pidetään säännöllisesti erilaisia yleisötilaisuuksia kuten konsertteja ja jumalanpalveluksia. Museokaupassa on myynnissä paikallisten käsityöläisten töitä. 
Historia ja kokoelmat.
Suodenniemen kotiseutumuseo perustettiin kesällä 1950, jolloin Suodenniemen kotiseutuyhdistys siirsi Koippurinmäelle vuonna 1852 rakennetun harakkamallisen tuulimyllyn Kalhunkylän Yli-Kalhunmaan talosta. Vuonna 1960 paikalle pystytettiin Taipaleen kylän Turpan tilalta tuotu riihi, joka on peräisin 1700-luvun lopulta. Vuonna 1713 rakennettu aitta on Lavian ja Suodenniemen kuntien lahjoittama. Päärakennuksena toimiva paritupa on vuonna 1888 rakennettu Lähteenmäen torppa Taipaleen kylästä. Se siirrettiin museoon talvella 1987. 
Museon kokoelmissa on yli 700 esinettä. Maatalous- ja käsityöläisesineistön ohella harvinaisuutena on postinkantaja Kalle Pohjan omatekoinen kolmipyöräinen potkupyörä, jolla hän 1800-luvun lopussa kuljetti postia Pohjakylän ja Putajan välillä.
Kotiseutuyhdistyksen lopetettua toimintansa museo oli aluksi Suodenniemen kunnan hoidossa, kunnes se vuonna 2007 siirtyi Sastamalan seudun museon hallintaan.
Yasuoka

Yasuoka () on kyläkunta Japanin Naganon prefektuurissa. Siellä asuu 1 542 asukasta, sen väestötiheys on 23,87 asukasta neliökilometrillä ja pinta-ala 64,59 neliökilometriä. Vuosina 2015-2020 väkiluku laski lähes kahdella prosentilla eli 160 asukkaalla.
Väestönkehitys.
Lähde:
Ivan Litvinovitš

Ivan Uladzimiravitš Litvinovitš (, ; s. 26. kesäkuuta 2001) on valkovenäläinen trampoliinivoimistelija. Hän voitti Tokion kesäolympialaisissa vuonna 2021 kultaa miesten trampoliinivoimistelusta tuoden Valko-Venäjälle kisojen ensimmäisen mitalin. Hän on aiemmin voittanut hopeaa vuoden 2019 trampoliinivoimistelun maailmanmestaruuskisoissa Tokiossa sekä joukkueensa kanssa samoissa kisoissa kultaa joukkuekilpailussa.
Shimo-Minochin piirikunta

Shimo-Minochin piirikunta () on piirikunta Japanin Naganon prefektuurissa. Siellä asuu 1 667 asukasta, sen pinta-ala on 271,7 neliökilometriä ja väestötiheys 6,14 asukasta neliökilometrillä. Väkiluku laski vuosina 2015-2020 yli kolmella prosentilla. Ainoa piirikuntaan kuuluva kunta on Sakae.
Väestönkehitys.
Lähde:
Sakae (Nagano)

Sakae () on kyläkunta Japanin Naganon prefektuurissa. Se on ainoa Shimo-Minochin piirikunnassa sijaitseva kunta. Siellä asuu 1 667 asukasta, sen pinta-ala on 271,7 neliökilometriä ja väestötiheys 6,136 asukasta neliökilometrillä. Väkiluku laski vuosina 2015-2020 yli kolmella prosentilla.
Väestönkehitys.
Lähde:
Maksim Nedasekau

Maksim Jurjevitš Nedasekau (, ; s. 21. tammikuuta 1998) on valkovenäläinen korkeushyppääjä. Hän voitti Tokion kesäolympialaisissa vuonna 2021 pronssia miesten korkeushypyssä ennätystään ja Valko-Venäjän ennätystä sivunneella tuloksella 237. Hän oli hypännyt saman tuloksen Székesfehérvárissa heinäkuussa 2021. Hän saavutti hopeaa Berliinin EM-kilpailuissa 2018 tuloksella 233. 
Nedasekau on aiemmin voittanut kultaa korkeushypyssä sisäratojen EM-kisoissa 2021 Toruńissa Valko-Venäjän sisärataennätystuloksella 237, alle 23-vuotiaiden EM-kisoissa 2019 Gävlessä tuloksella 229 sekä alle 20-vuotiaiden EM-kisoissa 2017 Grossetossa tuloksella 233. Hän sijoittui neljänneksi Dohan MM-kilpailuissa 2019 ja kuudenneksi Birminghamin MM-hallikilpailuissa 2018.
Orvokkitorpedoahven

Orvokkitorpedoahven ("Hoplolatilus starcki") on torpedoahveniin kuuluva kalalaji. Lajia tavataan Tyynestämerestä. Toisinaan sitä pidetään riutta-akvaarioissa.
Koko ja ulkonäkö.
Orvokkitorpedoahven voi kasvaa suurimmillaan 15–16 cm pitkäksi. Laji on ruumiinrakenteeltaan hoikka ja virtaviivainen. Kalan selkäevä on pitkä ja pyrstöevä on voimakkaasti haarautunut. Orvokkitorpedoahvenen ruumis on vaalean kellertävä tai ruskehtava ja pää on rintaeviin saakka kirkkaan sininen. Nuoret yksilöt ovat kauttaaltaan sinisiä. Pyrstöevä on keltainen.
Levinneisyys ja elintavat.
Orvokkitorpedoahventa tavataan Indonesiasta Mikronesiaan ulottuvalta alueelta. Lajin elinympäristöä ovat matalien vesien hiekkapohjaiset koralliriutat. Nuoret kalat voivat liikkua ryhminä ja aikuistuessaan muodostavat pareja. Päivisin orvokkitorpedoahven elää hiekkaan kaivamissaan tunneleissa ja on aktiivinen öisin. Orvokkitorpedoahvenen ravintoa on erityisesti plankton, mutta se voi syödä myös kaloja, kalojen munia ja katkarapuja.
Orvokkitorpedoahventa voidaan pitää merivesiakvaarioissa kuten riutta-akvaarioissa.
Lancelot Brown

Lancelot Brown (1716 – 6. helmikuuta 1783) oli englantilainen maisema-arkkitehti ja arkkitehti. Hänet tunnetaan myös nimellä Capability Brown. Lancelot Brown on yksi kaikkien aikojen vaikutusvaltaisimmista englantilaisista maisema-arkkitehdeista.
Lancelot Brownista tuli vuonna 1742 Buckinghamshiren Stowen vastaava puutarhuri. Siellä hän toteutti puiston ”luonnonmukaistamisen” yhdessä Charles Bridgemanin ja William Kentin kanssa. Puiston suunnittelu herätti suurta ihastusta, ja Brown saattoi maineen turvin perustaa oman arkkitehtitoimiston. Seuraavien 30 vuoden ajan hän suunnitteli ja toteutti useita maisemapuutarhoja, joissa oli tekojärviä, satunnaisesti sijoitettuja puuryhmiä sekä laajoja nurmikkokenttiä, jotka toimivat upeina taustoina aikakauden palladiolaisille kartanoille. Aiemmin maalaiskartanot olivat hallinneet ympäröivää puistoa sen keskipisteenä, mutta Brownin suunnitelmissa ne sulautuivat osaksi maalauksellista maisemaa.
Brownin niin kutsutuissa luonnonmukaisissa puistoissa epäsiisti luonto oli kesytetty ja asetettu huolelliseen järjestykseen. Hänen maisemasuunnitelmistaan tuli valtavan suosittuja ympäri Englannin, ja hänen tyylinsä levisi myös muualle Eurooppaan. Brownin lisänimi ”Capability” tulee tarinoiden mukaan siitä, että Brownilla oli tapana sanoa asiakkailleen, että heidän maillaan oli valmiudet ("capabilities") parannuksiin.
Parhaita esimerkkejä Lancelot Brownin maisemapuutarhoista ovat Berrington Hall Herefordshiressä, Croome Court Worcestershiressä, Bowood House Wiltshiressa ja Nuneham Park Oxfordshiressä.
Lancelot Brown suunnitteli myös rakennuksia. Useimmat hänen suunnitelmistaan toteutti käytännössä fulhamilaisen Henry Hollandin rakennusyritys. Vuonna 1771 Brown otti kumppanikseen toimistoonsa Hollandin arkkitehtipojan, joka oli myös nimeltään Henry Holland. Vähitellen Brown siirsi Henry Holland nuoremman vastuulle kaikki arkkitehtitoimistonsa rakennussuunnitteluun liittyvät työt. Brownin toimiston suunnittelemiin rakennuksiin kuuluvat muun muassa Croome Courtin rakennukset, Compton Verneyn silta ja kappeli sekä Claremount House Surreyssa.
Shimo-Takain piirikunta

Shimo-Takain piirikunta () on piirikunta Japanin Naganon prefektuurissa. Siihen kuuluu kolme kuntaa: Yamanouchi, Kijimadaira ja Nozawaonsen. Siellä asuu 19 015 asukasta, sen pinta-ala on 423,2 neliökilometriä ja väestötiheys 44,93 asukasta neliökilometrillä. Väestö laskee.
Peruth Chemutai

Peruth Chemutai (s. 10. heinäkuuta 1999) on ugandalainen yleisurheilija. Hän voitti olympiakultaa 3 000 metrin estejuoksussa vuonna 2021 Tokiossa silloisella ennätysajallaan 9.01,45.
Chemutai saavutti hopeaa alle 20-vuotiaiden maailmanmestaruuskilpailuissa 2018 Tampereella. Maastojuoksun MM-kilpailuissa hän sijoittui naisten sarjassa viidenneksi ja sai joukkuepronssia 2019. Aikuisten MM-kilpailuissa 2019 Dohassa hän sijoittui viidenneksi ajalla 9.11,08. Ennen vuotta 2021 hänen ennätyksensä oli vuonna 2018 Monacossa Timanttiliigan kilpailussa juostu 9.07,94.
Chemutai sijoittui 3 000 metrin estejuoksussa 11:nneksi Eugenen MM-kilpailuissa 2022. Saman vuoden Birminghamin Kansainyhteisön kisoissa hän saavutti pronssia ajalla 9.23,24. Budapestin MM-kilpailuissa 2023 hän oli seitsemäs. Hän saavutti hopeaa maaliskuussa 2024 käydyissä Accran Afrikan kisoissa. Toukokuussa hän paransi Ugandan ennätyksen Eugenessa aikaan 8.55,09. Pariisin olympialaisissa hän saavutti hopeaa jälleen maansa ennätysajalla 8.53,34. Muutamaan viikkoa myöhemmin hän paransi Ugandan ennätyksen Roomassa aikaan 8.48,03.
Euroopan kristillinen poliittinen liike

Euroopan kristillinen poliittinen liike (, ECPM) on kristillisten puolueiden ja järjestöjen eurooppalainen yhteenliittymä. ECPM on rekisteröity europuolue, mutta sen tarkoitus ei ole perustaa Euroopan parlamenttiin omaa ryhmää. ECPM ei ole sitoutunut mihinkään tiettyyn Euroopan parlamentin ryhmään tai kristilliseen kirkkokuntaan. Liikkeen perustamista ryhdyttiin valmistelemaan Unkarissa vuonna 2002. Vuonna 2005 ECPM järjestäytyi yhdistykseksi, jonka kotipaikka on Hollannissa. Vuonna 2010 ECPM järjestäytyi europuolueeksi.
Politiikka.
Vuonna 2007 ECPM laati periaateohjelmansa "A Christian-social contribution to Europe". Virallinen eurooppalainen poliittinen ohjelma hyväksyttiin vuonna 2009.
ECPM:n poliittiset kärjet ovat vaaleissa olleet:
Historia.
Hollantilainen ChristenUnie keräsi Euroopn kristillisiä poliittisia vaikuttajia yhteen Unkarin konferenssiin vuonna 2002. Kristillisten puolueiden edustajat 15 maasta päättivät tutkia mahdollisuuksia kristilliselle politiikalle Euroopassa. Puolueet päätyivät tekemään yhteisen periaateohjelman, joka oli avoin kaikille eri kristillisistä tunnustuskunnista nousseille puolueille ja järjestöille.
Vuonna 2005 ECPM valitsi ensimmäisen johtokuntansa ja rekisteröitiin hollantilaiseksi yhdistykseksi. Vuonna 2010 ECPM sai virallisen aseman Europuolueena, mikä toi järjestölle EU:n rahoitusta. Tuolloin rahoitukseen riitti parlamentaarikkojen henkilöjäsenyys.
Kristillisdemokraattisen eduskuntaryhmän puheenjohtaja Peter Östman toimi ECPM:n puheenjohtajana vuosina 2013–2016.
Toiminta.
ECPM:n tarkoitus on työskennellä kristillisdemokraattisen politiikan edistämiseksi koko Euroopassa. Puolue korostaa kristillisiä arvoja ja elämäntapaa, sekä painottaa kristillis-sosiaalista vastuuta. Järjestö on suunnannut voimavarojaan erityisesti entisen Itä-Euroopan ja Neuvostoliiton alueen puolueiden tukemiseen. Järjestön toimintaa on ulotettu myös Afrikkaan ja Etelä-Amerikkaan.
Jäsenet.
ECPM:n jäseniä ovat niin puolueet kuin henkilöjäsenet. Jäsenpuolueita ja tarkkailijajäseniä on yhteensä noin 20, joista tärkein on Hollannin ChristenUnie. Suomen Kristillisdemokraatit ovat osallistuneet järjestön toimintaan ilman virallista statusta. KD on täysjäsen Euroopan kansanpuolueessa, eikä täten voi olla ECPM:n jäsen.
Poliitikot.
Europarlamentaarikot.
Euroopan kristillisen poliittisella liikkeellä on viisi edustajaa europarlamentissa.
Charles Bridgeman

Charles Bridgeman (1690–1738) oli englantilainen maisema-arkkitehti. Bridgemanilla oli huomattava vaikutus englantilaisen maisemapuutarhan kehitykseen 1700-luvulla.
Bridgeman toi englantilaiseen puutarhasuunnitteluun piirteitä, jotka edelsivät Lancelot Brownin ja William Kentin vapaamuotoisempia suunnitelmia. Bridgeman muun muassa toi Englantiin ranskalaisen Ha-ha:n eli upotetun aidan, jota hän käytti Stowen puutarhassa 1719. Lisäksi hän käytti ranskalaisia risteäviä puistokujia ("pattes d’oie"), jotka ohjasivat huomion tiettyihin puutarhan kiintopisteisiin.
Ennen vuotta 1709 Bridgeman työskenteli Blenheimissa sir John Vanbrughin ja Henry Wisen alaisena. Vuonna 1714 hän siirtyi lordi Cobhamin palvelukseen Buckinghamshiren Stowe Housessa. Sen puutarhat olivat aikansa kuuluisimpia, tunnettuja etenkin vapaasti polveilevista poluista, huolellisesti toteutetuista istutuksista, taidokkaasta vesielementin käytöstä sekä rakennelmista, joissa oli viitteitä mytologiaan ja kirjallisuuteen. Bridgeman työskenteli uransa aikana monien puutarhojen parissa ja yhteistyössä lukuisten arkkitehtien kanssa, joihin lukeutuivat muun muassa James Gibbs ja William Kent.
Vuonna 1728 Charles Bridgeman seurasi Henry Wisea kuningas Yrjö II:n kuninkaallisena puutarhurina. Bridgeman työskenteli useiden puutarhojen ja puistojen suunnittelijana, mukaan lukien Hampton Court, Kensington Palace, St. James’s Park, Richmond Park ja Hyde Park.
Emmanuel Korir

Emmanuel Kipkurui Korir (s. 15. kesäkuuta 1995) on kenialainen yleisurheilija, jonka päälaji on 800 metrin juoksu. Hän voitti olympiakultaa 800 metrillä vuonna 2021 Tokiossa ajalla 1.45,06 ja maailmanmestaruuden vuonna 2022 Eugenessa ajalla 1.43,71. Dohan MM-kilpailuissa 2019 hän sijoittui 400 metrillä kuudenneksi ajalla 44,94; välierissä hän juoksi ajan 44,37. Hän karsiutui MM-kisojen välierissä 800 metrillä 2017 ja 2019 sekä alkuerissä 2023. 400 metrillä hänet hylättiin olympialaisten alkuerissä 2021. Afrikan-mestaruuskilpailuissa hän saavutti 800 metrillä hopeaa ja 4 ×400 metrin viestissä kultaa 2018. Hän voitti 800 metriä maanosien cupissa 2018.
Hänen ennätyksensä 800 metrillä on Lontoossa heinäkuussa 2018 juostu 1.42,05. Sisäradoilla hän juoksi Afrikan ennätyksen 1.44,21 New Yorkissa helmikuussa 2018. Kesäkuussa 2018 Nairobissa hän juoksi 400 metrillä ennätyksensä 44,21.
Nimbavuorenkarkko

Nimbavuorenkarkko ("Hipposideros lamottei") on harvinainen lepakkolaji, jota tavataan Afrikassa.
Nimbavuorenkarkon koko on 3–11 cm. Sen nenän ympärillä on lehtimäisiä ulokkeita, joiden ajatellaan auttavan, kun se tekee kaikuluotausta muiden lepakoiden tapaan.
Lajin ainoa tunnettu kotipaikka, Nimba-vuori sijaitsee Guinean ja Liberian rajalla, mutta näitä lepakoita on löydetty vain Guinean puolelta. Alueelle perustetut ja suunnitellut rautakaivokset uhkaavat koko lajin selviytymistä. Laji on luokiteltu äärimmäisen uhanalaiseksi.
Yamanouchi

Yamanouchi () on maaseutukaupunki Naganon prefektuurissa, Japanissa. Siellä asuu 11 363 asukasta, sen pinta-ala on 265,9 neliökilometriä ja väestötiheys 42,73 asukasta neliökilometrillä. Vuosina 2015-2020 väestö laski lähes kahdella prosentilla.
Väestönkehitys.
Lähde:
Kijimadaira

Kijimadaira () on kyläkunta Naganon prefektuurissa, Japanissa. Siellä asuu 4 374 asukasta, ja väkiluku laski vuodesta 2015 1,3 prosentilla. Kyläkunnan pinta-ala on 99,32 neliökilometriä ja väestötiheys 44,04 asukasta neliökilometrillä.
Väestönkehitys.
Lähde:
Nozawaonsen

Nozawaonsen () on kyläkunta Japanin Naganon prefektuurissa. Kyläkunnassa asuu 3 278 asukasta, ja se laski vuosina 2015-2020 1,2 prosentilla eli 201 henkilöllä. Kunnan pinta-ala on 57,96 neliökilometriä ja väestötiheys 56,56 asukasta neliökilometrillä.
Väestönkehitys.
Lähde:
Suwan piirikunta

Suwan piirikunta () on yksi Japanin Naganon prefektuurin piirikunnista. Piirikunnassa asuu 40 963 asukasta, sen pinta-ala on 254,9 neliökilometriä ja väestötiheys 160,7 asukasta neliökilometrillä. Väestö on ollut laskussa ainakin vuodesta 1995. Vuosien 2015 ja 2020 väkiluku laski 0,6 prosentilla, eli noin 1 300 asukkaalla.
Kunnat.
Suwan piirikuntaan kuuluu seuraavat kolme kuntaa:
Suonenjoen yhtenäiskoulu

Suonenjoen yhtenäiskoulu on Suonenjoen keskustassa toimiva suomenkielinen yhtenäiskoulu (luokka-asteet 1-9). Se perustettiin vuonna 2015 yhdistämällä aiemmat Kaatron koulu (alakoulu) ja Lintharjun koulu (yläkoulu).
Suonenjoen yhtenäiskoulua käy runsas 400 peruskoulun oppilasta (414 vuonna 2019; 432 vuonna 2016).
Yhtenäiskoulun rehtorina toimii nykyään Mikko Stranden, joka seuraa Atso Vilokkisen jalanjälkiä.
Koulukiinteistössä on aiemmin toiminut ammattikoulu. Sen jälkeen rakennus peruskorjattiin, ja Lintharjun koulu muutti kiinteistöön maaliskuussa 2005. Alakoululle rakennettiin uudisrakennus. Naapuriin valmistui keväällä 2021 urheilun monitoimihalli Lintharjun liikuntakeskus.
Koulun yhteydessä on myös iltapäiväkerhon ja Suonenjoen nuorisotoimen tiloja. Samassa kiinteistössä toimii myös Suonenjoen lukio. Iltaisin osa tiloista voi olla esimerkiksi Sisä-Savon kansalaisopiston käytössä.
Pyhä Sabas

Pyhä Sabas (439 Motalala, Kappadokia – 532) oli pyhimys ja erakko. Hän oli upseerin poika joka jätti hänet sedän hoivattavaksi lähteäkseen Aleksandriaan. Kun häntä ei hoivattu hyvin läheisen luostarin apotti piti hänestä huolta ja opetti häntä. Vuonna 456 hän meni Jerusalemiin ja meni siellä pyhän Theoctistuksen alaiseen luostariin ja 30-vuotiaana rupesi erakoksi pyhän Euthymiuksen alaisuudessa. Euthymiuksen kuoltua hän vietti neljä vuotta Jerikon läheisessä autiomaassa, perusti erakkojen yhteisön, rupesi vastentahtoisesti papiksi ja hänestä tehtiin 493 kaikkien palestiinalaisten munkkien johtaja. Vuosien kuluessa hän matkusti läpi Palestiinan saarnaten uskoa ja käännyttäen monia. Vuonna 531 ollessaan 91-vuotias hän meni Konstantinopoliin pyytääkseen keisari Justinianusta tukahduttamaan samarialaisten kapinan ja puolustamaan Jerusalemia heiltä. Palattuaan kotiin hän asetti itselleen seuraajan ja kuoli neljä päivää myöhemmin. Hänen juhlapäiväänsä vietetään 5. joulukuuta.
Saarikaniini

Saarikaniini eli Sanjosesaarenkaniini ("Sylvilagus mansuetus") on uhanalainen meksikolainen jänislaji.
Saarikaniinia tavataan vain San Josén saarella.
Se kasvaa noin 34 cm pitkäksi. Siitä on tullut uhanalainen ennen kaikkea siksi, että saarella villiintyneet kotikissat saalistavat sitä. Muista ihmisen mukana tulleista lajeista rotat, vuohet ja koirat haittaavat kaniinien elämää kilpailijoina ja petoina. Lisäuhka ovat kaniinien pääesiintymisealueelle ihmisen suunnittelemat maankäytön muutokset kuten golfkenttä, matkailukeskus ja lentokenttä.
Hara (Nagano)

Hara () on kyläkunta Japanin Naganon prefektuurissa. Siellä asuu 7 684 asukasta, sen väestötiheys on 177,6 asukasta neliökilometrillä ja pinta-ala 43,26 neliökilometriä. Väkiluku nousi 0,3 prosentilla vuosina 2015-2020.
Väestönkehitys.
Lähde:
John Russell Pope

John Russell Pope (24. huhtikuuta 1874 New York – 27. elokuuta 1937 New York) oli yhdysvaltalainen arkkitehti ja olympiamitalisti. Hän oli yhdysvaltalaisen näyttelijän Andra Akersin isoisä. 
Pope osallistui vuoden 1932 Los Angelesin olympialaisiin, joissa hänet palkittiin hopeamitalilla rakennussuunnittelussa teoksestaan "Payne Whitney Gymnasium". Hän suunnitteli uransa aikana muistomerkkien lisäksi myös yksityisasuntoja, muun muassa hänen oman henkilökohtaisen asuntonsa "The Wavesin" Rhode Islandin Newportissa.
Lintharjun liikuntakeskus

Lintharjun liikuntakeskus on Suonenjoen keskustaajamassa, Suonenjoen yhtenäiskoulun ja lukion vieressä sijaitseva, erityisesti liikuntaa varten suunniteltu monitoimihalli. Se avattiin yleisölle toukokuussa 2021. Liikuntakeskuksessa toimii muun muassa uimahalli, sisäliikuntahalli, kuntosali ja kahvio.
Suonenjoen kaupunki rakennutti 17 miljoonaa euroa maksaneen monitoimihallin ja on rahoittanut rakentamista leasingrahoituksella. Arkkitehtina bruttoalaltaan 6 406 neliömetrin suuruiselle rakennukselle toimi Luovaus Arkkitehdit Oy.
Xiaomi Mi 10 Pro

Xiaomi Mi 10 Pro on Xiaomin 14. huhtikuuta 2020 julkaisema älypuhelin, jossa on esiasennettuna Android 10 Xiaomin MIUI-käyttöliittymällä.
Tekniset tiedot.
Muotoilu.
Xiaomi Mi 10 Pro -älypuhelimessa on 6,7-tuumainen täysteräväpiirtonäyttö 19,5:9-kuvasuhteella.
Fyysiset osat.
Laitteesta löytyy 2,84 gigahertsin kahdeksanydinsuoritin. Laitteessa on 8 gigatavua RAM-muistia ja 256 gigatavua sisäistä muistia.
Kamerat ja multimedia.
Laitteessa on neljä takakameraa. Pääkameran tarkkuus on 108 megapikseliä, toinen kamera on 12 megapikseliä (telekamera), kolmas kamera on 20 megapikseliä (ultralaajakulmakamera) ja neljäs kamera on 8 megapikseliä (telekamera). Etukameran tarkkuus on 20 megapikseliä.
Videokuvaus voidaan tehdä 4320p (8K) -resoluutiolla 30 fps, 2160p (4K) -resoluutiolla 60 fps sekä 1080p (täysteräväpiirto) -resoluutiolla 960 fps.
Ohjelmisto.
Julkaisuhetkellä laitteessa oli esiasennettuna Android 10 Xiaomin MIUI-käyttöliittymällä.
Sognefjellsvegen

Sognefjellsvegen on Norjassa sijaitseva maisemareitti ja Pohjois-Euroopan korkein vuoristotie, joka on avattu 16. heinäkuuta 1938. Vuosien varrella reittiä laajennettiin ja vuonna 1997 se julistettiin kansalliseksi turistireitiksi. Se kulkee korkeimmillaan jopa yli 1400 metriä merenpinnan yläpuolella. 110 kilometriä pitkä tie alkaa Lomin kylästä Opplandin läänistä, kulkee Jotunheimenin, Hurrunganen ja Breheimenin läpi ja päättyy Sognevuonon pohjukassa sijaitsevaan Gaupnen kylään Sognin ja Fjordanen läänissä. Reitillä on paljon pysähdyspaikkoja, jotta matkailijat voivat pysähtyä välillä katsomaan maisemia. Lumitilanteen takia Sognefjellsvegen on suljettu marraskuusta toukokuuhun.
Richard Konwiarz

Richard Konwiarz (15. helmikuuta 1883 Kempen – 14. joulukuuta 1960 Hannover) oli saksalainen arkkitehti.
Konwiarz osallistui vuoden 1932 Los Angelesin olympialaisiin, joissa hän voitti pronssia rakennussuunnittelussa teoksestaan "Breslaun Schlesierkampfbahn". Vuosina 1952–1954 hän vastasi yhdessä Heinz Goesmannin kanssa Hannoverin Niedersachsenstadionin rakennustöistä.
Fujimi (Nagano)

Fujimi () on maaseutukaupunki Naganon prefektuurin Suwan piirikunnassa, Japanissa. Kunnassa asuu 14 108 asukasta, ja väestä laski puolella prosentilla vuosien 2015 ja 2020 välillä. Pinta-ala on 144,8 neliökilometriä ja väestötiheys 97,46 asukasta neliökilometrillä.
Väestönkehitys.
Lähde:
Genkain ydinvoimalaitos

Genkain ydinvoimalaitos () on Japanissa Sagan prefektuurissa sijaitseva ydinvoimalaitos. 
Genkain ydinvoimala oli ensimmäinen, jossa reaktoreita käynnistettiin neljä vuotta Fukushiman ydinvoimalaonnettomuuden jälkeen.
Reaktorit.
Ydinvoimalassa on seuraavat reaktorit:
Kolmosreaktorissa voidaan käyttää polttoaineena myös uraani-plutoniumseosta.
Shimo-Suwa

Shimo-Suwa () on maaseutukaupunki Suwan piirikunnassa, Naganon prefektuurissa, Japanissa. Siellä asuu 19 171 asukasta, ja väestö laski yli prosentilla vuosina 2015-2020 eli yli tuhannella asukkaalla. Kunnan pinta-ala on 66,87 neliökilometriä ja väestötiheys 286,7 asukasta neliökilometrillä. 
Väestönkehitys.
Lähde:
Aidan piirikunta

Aidan piirikunta () on yksi Okayaman prefektuurin piirikunnista Japanissa. Siellä asuu 1 400 asukasta, sen pinta-ala on 57,97 neliökilometriä ja väestötiheys 24,15 asukasta neliökilometrillä. Vuoden 2015 jälkeen piirikunta on menettänyt prosentin asukkaistaan. Ainoa piirikuntaan kuuluva kunta on Nishi-Awakura.